Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 356/13/5508	Ružomberok, 11.11.2013
EEČ : 2-42-144-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	hoci je podľa § 62 Zákona o rodine č. 36/2005  Z. z. a podľa rozsudku Okresného súdu XXXXX sp. zn. XXXXX ktorý nadobudol právoplatnosť dňa 23.07.2011 je povinný platiť výživné na svoju dcéru  XXXXX, nar. XXXXX, trvale  bytom XXXXX, XXXXX vo výške 80,- eur mesačne vždy do 15-teho dňa toho ktorého mesiaca vopred k jej rukám, XXXXX úmyselne neplnil vyživovaciu povinnosť od 01.03.2013 do 28.08.2013, čím na výživnom na XXXXX za uvedené obdobie dlhoval k jej rukám sumu 480,-eur, XXXXX v mesiaci september 2013 uhradil v hotovosti XXXXX sumu 480,- eur, čím si svoju vyživovaciu povinnosť za obdobie od 01.03.2013 do 28.08.2013 riadne dodatočne splnil, 
XXXXX  v živnostenskom registri bol a je evidovaný ako aktívny podnikateľský subjekt XXXXX XXXXX so sídlom XXXXX, XXXXX, XXXXX využíval služby mobilného operátora, keď za obdobie od 01.03.2013 do 23.07.2013 uhradil na faktúrach spoločnosti Orange Slovensko a. s.  Bratislava spolu sumu 196,26 eur.

lebo zanikla trestnosť činu

Odôvodnenie:
Poverený príslušník Obvodného oddelenia PZ XXXXX uznesením č. ČVS: XXXXX zo dňa 18.09.2013 podľa § 199 ods. 1 Trestného poriadku začal trestné stíhanie a zároveň podľa § 206 ods. 1 Trestného poriadku vzniesol obvinenie XXXXX za prečin zanedbania povinnej výživy podľa § 207 ods. 1 Trestného zákona pre skutok, že úmyselne riadne pravidelne neplnil svoju zákonom uloženú povinnosť vyživovať iného a to svoju dcéru XXXXX, nar. XXXXX, na ktorú bol povinný platiť výživné vo výške 80,- eur mesačne od 25.06.2010, vždy do 15-teho dňa toho ktorého mesiaca vopred k jej rukám, podľa rozsudku Okresného súdu v Ružomberku spis. zn. XXXXX ktorý nadobudol právoplatnosť a vykonateľnosť dňa 23.07.2011, pričom si riadne pravidelne neplnil vyživovaciu od 01.03.2013 do 28.08.2013, čím takto na bežnom výživnom na XXXXX, nar. XXXXX, za obdobie dlhuje k jej rukám sumu 480,-eur, a svoju vyživovaciu povinnosť si neplnil napriek tomu, že v spoločnosti Orange Slovensko a. s.  Bratislava je evidovaný v databáze zákazníkov a za obdobie od 01.03.2013 do 23.07.2013 uhradil na faktúrach spolu sumu 196,26 eur, v živnostenskom registri je evidovaný ako aktívny podnikateľský subjekt XXXXX XXXXX

Obvinený XXXXX vo svojej výpovedi uviedol, že dcére asi pred dvoma týždňami dlžné výživné uhradil a k 06.10.2013 jej na výživnom nič nedlhuje. 

Svedkyňa - poškodená XXXXX uviedla, že jej otec XXXXX na základe rozsudku Okresného súdu XXXXX sp. zn. XXXXX, ktorý nadobudol právoplatnosť dňa 23.07.2011 je povinný platiť výživné k jej rukám vo výške 80,- Eur mesačne vždy do 15-teho dňa toho ktorého mesiaca vopred, počnúc od 25.06.2010. Od marca 2013 si otec svoju vyživovaciu povinnosť vôbec neplnil. Ona v tom období študovala na Katolíckej univerzite v Ružomberku, pričom štúdium úspešne ukončila dňa 28.08.2013 štátnou skúškou. Niekedy v septembri 19. alebo 20. septembra jej celé výživné t. j. 480,- eur vyplatil a tým si svoju vyživovaciu povinnosť splnil.  

Súčasťou vyšetrovacieho spisu je  rodný list,  výkaz o štúdiu na vysokej škole, rozsudok Okresného súdu XXXXX č. XXXXX právoplatný dňa 23.07.2011, z ktorého vyplýva, že XXXXX je povinný platiť na výživu dcéry XXXXX, nar. XXXXX   sumu 80,- eur mesačne, počnúc od 25.06.2010 k jej rukám. 

Spis obsahuje tiež listinné dôkazy týkajúce sa exekučného konania voči XXXXX, správy mobilných operátorov a príslušných štátnych orgánov k osobe obvineného, z ktorých vyplýva, že obvinený je držiteľom živnostenského oprávnenia.  

Vyhodnotením zhromaždených dôkazov som dospela k záveru, že u obvineného bolo preukázané úmyselné zavinenie na neplnení vyživovacej povinnosti voči  svojej dcére XXXXX, keď v rozhodnom období bolo v jeho možnostiach a schopnostiach ako samostatne zárobkovo činnej osoby riadne uhrádzať výživné v stanovenej výške.  

Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov čo aj  z nedbanlivosti neplní zákonnú povinnosť vyživovať alebo zaopatrovať iného.  

V zmysle § 86 písm. a) Trestného zákona trestnosť trestného činu zaniká, ak ide o trestný zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Obvinený XXXXX preukázateľne zaplatil v mesiaci september výživné k rukám XXXXX vo výške  480,- eur.

Vzhľadom k tomu, že obvinený XXXXX vyrovnal svoj dlh na výživnom za obdobie, ktoré mu je kladené za vinu v celom rozsahu  a trestný čin nemal trvalo nepriaznivé následky, bolo potrebné trestné stíhanie zastaviť podľa § 215 ods. 1 písm. h) Trestného poriadku. Podľa tohto zákonného ustanovenia prokurátor zastaví trestné stíhanie, ak zanikla trestnosť činu.  

Vzhľadom na uvedené skutočnosti a citovanú právnu úpravu som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka